TECHNICKÁ   SPRÁVA
BÚRACIE PRÁCE

Identifikačné údaje stavby a investora:

Názov stavby : 		RODINNÝ DOM - STOKRÁSKOVA 4 , KOŠICE II 
				PARCELA Č.2282 , KATASTER – TERASA
				PROJEKT - ODSTRÁNENIE STAVBY
Umiestnenie stavby : 	ulica Stokráskova 4
Katastrálne územie :	Košice – Terasa
Kraj :				Košický
Investor :	MESTO KOŠICE ,TRIEDA SNP 48/A, 040 11 KOŠICE
Objednávateľ :	MESTO KOŠICE ,TRIEDA SNP 48/A, 040 11 KOŠICE 
Charakter stavby :	Búracie povolenie jestvujúcej stavby RD
Zhotoviteľ projektovej dokumentácie :
				HALA projekt , Hroncova 3, Košice
Číslo zákazky :		07.10.2012
Stupeň projektu :		Projekt  stavby –  búracie práce

Základné údaje charakterizujúce stavbu a prevádzku:

Obsahom tohto projektu je asanácia objektu rodinného domu – búracie práce,
a práce spojené s vyprataním a uvolnením parcely č.2282 v katastri Terasa.

Objekt nie je priamo napojený na inžinierske siete .

Obsah a rozsah dokumentácie je vypracovaný v súlade s platným zákonom č. 50/1976 o územnom plánovaní a stavebnom poriadku ( Stavebný zákon ) v znení neskorších predpisov (Z.č.237/2000), v súlade s vyhláškou č.453/2000 Z.z., ktorou sa vykonávajú niektoré ustanovenia tohto zákona ako aj ďalších predpisov súvisiacich s prípravou a realizáciou stavieb. 

Prehľad východiskových podkladov:

Zhotoveniu dokumentácie pre účely vydania povolenia predchádzali konzultácie s objednávateľom, ako aj s budúcim prevádzkovateľom.

Ďalej pre spracovanie projektu boli použité nasledovné podklady :
•	Kópia z katastrálnej mapy riešenej lokality
•	Kópia výpisu z listu vlastníctva evidovaného na odbore katastra nehnuteľnosti 
•	Zameranie skutkového stavu
•	Vyjadrenia orgánov štátnej správy
•	Vyjadrenia správcov podzemných a nadzemných vedení

Objekt sa nachádza na parcele , ktorá je plne vo vlastníctve investora.
Práce riešené v rámci tohto projektu budú realizované v priestore jestvujúceho pozemku, ktorý je celý vo vlastníctve investora .

Jestvujúci stav:

	Parcela č.2282 sa nachádza v Košiciach v MČ – Západ . Dopravné napojenie je cez ulicu Stokráskovú.	Na predmetnej parcele sa nachádza objekt – rodinný dom, objekt s popisným číslom II./742 . 

Zastavaná plocha RD	113,25 m2

Jestvujúci objekt je jednopodlažný , podpivničený s podkrovím. Materiálovo sa jedná o klasicky murovanú stavbu , tehlová stavba z CP a CDm na MVC . Omietka – vápennocementová .  Podlahy betónové. Strecha valbová s plechovou krytinou. Krov celodrevený .

Objekt je v stave havarijnom. Krov , ako aj časť stien a stropov je spadnutá . Asanácia stavby je neodkladná aj z hľadiska statiky stavby a hygieny prostredia .

Postup prác na stavbe:

-odpojenie stavby od prípojok inž.sietí – vodovod , kanalizácia
-demontáž zbytku krytiny a demontáž krovu
-zbúranie stien 
-demontáž podláh a výplní okien a dverí
-zbúranie základových konštrukcií
-uskladnenie stavebnej sute na skládku 
-uskladnenie komunálneho odpadu na skládku
-vyčistenie parcely od komunálneho odpadu
-zarovnanie terénu 

Súčasťou dokumentácie je aj fotodokumentácia stavby a okolia .

Predpokladaný objem prác na stavbe:

1./ sanácia stavby
Drevná hmota – spalovňa odpadu – 5 m3
Stavebná suť – skládka – 153 m3

2./vypratanie komunálneho odpadu - objekt
Komunálny odpad – spalovňa odpadu - 17 m3

3./vyčistenie parcely – 288 m2
22 m3

Charakteristika územia, dotknuté ochranné pásma, požiadavky na demolácie a výrub zelene

V záujmovej lokalite, ani v jej blízkosti sa nenachádzajú žiadne chránené územia, pamiatkové rezervácie.Ochranné pásma jestvujúcich inžinierskych sietí budú pri realizácii búracích prác dodržané v súlade s požiadavkami platných predpisov a technických noriem. 

Vplyv stavby na životné prostredie
   
Stavebná suť z búracích prác bude odvezená na skládku stavebného odpadu . Vykopaná zemina a ornica bude odvezená na skládku depónií  a použitá na konečné terénne úpravy. Zhromaždenie všetkých odpadov prebieha na vyhradených a označených miestach, ktoré sú zabezpečené proti úniku nežiaducich látok do životného prostredia. V prevádzke bude odpad priebežne zhromažďovaný do doby zabezpečenia jeho zneškodnenia v zariadeniach pre tento účel určených. Pre zabezpečenie zneškodňovania uvedených odpadov podľa platnej legislatívy v odpadovom hospodárstve bude uzatvorená zmluva s oprávnenou organizáciou v Zmysle zákona č. 223/2001. Uvedená firma musí vlastniť na túto činnosť príslušné povolenia orgánov štátnej správy v odpadovom hospodárstve, pričom odobraté odpady budú firmou prepravené k prevádzkovateľom zariadení na zneškodňovanie odpadov ( skládky, spaľovne nebezpečného odpadu ), alebo budú upravené na zariadeniach pre úpravu odpadov vákuovo destiláciou, extrakciou prípadne fyzikálnou úpravou. Odber odpadov sa uskutoční v zmluvne dohodnutých termínoch. 
Organizácie – vykonávajúce zmluvné zneškodnenie odpadov musia byť na tieto úkony spôsobilé v zmysle Zákona č. 223/2001.

Predpokladaný odpad zo stavby

Odpad z demontáže jestvujúcich potrubných rozvodov + káble
17	Stavebné odpady a odpady z demolácií
17 04	Kovy
17 04 05 Železo a oceľ
Charakter odpadu – odpad obyčajný

Káble
17 04	Kovy
17 04 11 	Káble iné ako uvedené pod číslom 17 04 10
Charakter odpadu – odpad obyčajný

Odpad z búracích prác
17		Stavebné odpady a odpady z demolácií
17 01		Betón, tehly, dlaždice, obkladačky a keramika
17 01 07	Betón, tehly, dlaždice, obkladačky a keramika iné ako uvedené pod číslom 17 01 06
Charakter odpadu – odpad obyčajný

Sklobetóny
17		Stavebné odpady a odpady z demolácií
17 02		Drevo, sklo, plasty
17 02 02	Sklo
Charakter odpadu – odpad obyčajný
Sutina bude roztriedená  a likvidovaná v zberných kontajneroch a odvezená na skládku.

Bezpečnosť práce:
Pri práci je nutné dodržiavať predpisy bezpečnosti práce - zák. 124/2006 a následné súvisiace predpisy.

Košice  10.2012
Vypracoval : Kolektív 
Ing. Hanuliak Ladislav Aut. Ing.